stanford-oval/wikipedia huggingface dataset:
שמשון משאנץ
חיבוריו

תוספות שאנץ - חיבורו הידוע. הוא מצוטט לרוב גם ב"תוספות טוך" ו"תוספות הרא"ש". תוספות שלו על מסכת פסחים ומסכת כתובות קיימים לפנינו. תוספותיו מובאים בתוספות שלנו במסכתות ברכות, שבת, עירובין, ביצה, נידה, סוטה ועוד.
פירוש המשנה - אחד מחיבוריו החשובים של ר"ש הוא פירושו למשנה סדר זרעים, שנחשב לאחד מספרי היסוד בתחום פרשנותו של סדר זה, ובתחום הפסיקה בנושאים המוזכרים בו (העוסקים בעיקר במצוות התלויות בארץ). יש הקושרים את עיסוקו במשנה בזיקתו לארץ ישראל ולתורתה. גם פירושו לסדר טהרות במשנה הוא מספרי היסוד בפרשנות סדר זה. בפירושיו הרבה ר"ש לצטט מן התוספתא ולפרש אותה, ובפירושו לזרעים - גם מן התלמוד הירושלמי.
תשובות - תשובותיו לרמ"ה קיימים באגרות הרמ"ה.
פירוש לספרא - נתייחס אליו בטעות.
פיוטים - ר' שמשון חיבר, ככל הנראה, פיוטים. פיוט אחד פורסם בשמו, ראה: 'קונטרס הפיוטים', חיים בראדי, ברלין תרנ"ד (מאוחר יותר, נירנברג תרפ"ג, צורף הקונטרס אל 'מחזור ויטרי', מהדורת הורוויץ), סימן פא, שם הועתק פיוט "שפתי ישבחון ברנוני", תחת הכותרת: "מה"ר שמשון העולה לארץ הצבי". שי"ר, כרם חמד ח"ד 24 הערה 1, שיער יפה, שהכונה אל רבינו שמשון משאנץ.
משפחת רש"י > מקרא

- גיס
תיאו רוסי

| --- | --- |

רוסי, 2012
 לידה:  4 ביוני 1975 (בן 49) סטטן איילנד, ארצות הברית 
 שם במה:  Theo Rossi 
 שם לידה:  John Theodore Rossi 
 מדינה:  ארצות הברית ארצות הברית
 תקופת הפעילות:  מ-2001 
 מקום לימודים:  אוניברסיטת אולבני  Monsignor Farrell High School 
 מספר צאצאים:  2
 פרופיל ב-IMDb
 
ג'ון תיאודור "תיאו" רוסי (באנגלית: John Theodore "Theo" Rossi;‏ נולד ב-4 ביוני 1975) הוא שחקן אמריקאי, המוכר בעיקר בשל תפקידו כחואן קרלוס אורטיז בסדרת הדרמה "ילדי האנרכיה" (2014-2008), ובשל הופעתו בדמותו של הרנן "שיידס" אלוורז (אנ') בסדרה "לוק קייג'" (2018-2016) מבית מארוול קומיקס.
ביוגרפיה

רוסי נולד ברובע סטטן איילנד בניו יורק למשפחה ממוצא איטלקי, ספרדי, סורי, וצפון אפריקאי. למד בתיכון הקתולי מונסיניור פארל שבניו יורק. לאחר מכן למד בחוג לדרמה באוניברסיטת אולבני (אנ') באולבני, מדינת ניו יורק ובהמשך הוא למד משחק במכון לי סטרסברג לתיאטרון ולקולנוע, שם הופיע במספר הפקות תיאטרון.
בגיל 24 עבר רוסי להתגורר בלוס אנג'לס על מנת להצטלם לפרסומות.
קריירה

בתחילת דרכו השתתף רוסי כשחקן אורח בסדרות טלוויזיה ובסרט "שיגעון של הישרדות" משנת 2003 לצידן של האחיות אולסן.
רוסי פרץ לתודעה בשנת 2008 לאחר שקיבל את תפקיד ההאקר הצעיר חואן קרלוס אורטיז בסדרת הדרמה הפופולרית "ילדי האנרכיה" של רשת הטלוויזיה FX Networks; את דמות זו גילם במשך כל שבע עונותיה של הסדרה עד לסיומה ב-2014.
עוד בשנת 2008, רוסי הופיע בנוסף גם בתפקידים קטנים בסרטי הקולנוע "קלוברפילד" ו"לילות אל איי".
בשנת 2016 החל לשחק בסדרת גיבורי העל "לוק קייג'" מבית מארוול קומיקס, את דמותו של הרנן "שיידס" אלוורז (אנ'), עבריין רחוב מתוחכם, חסר מעצורים, מאיים, חלקלק ומניפולטיבי. בשנת 2018 שב עם תפקידו לעונה השנייה.
בשנת 2021 גילם את ברט קאמינגס בסרט "צבא המתים" שהופק על ידי נטפליקס בבימויו של זאק סניידר. באותה שנה שיחק במיני-סדרה "סיפור אמיתי" של נטפליקס; את דמותו של ג'ין, מעריץ נלהב של הסטנדאפיסט קיד, אותו מגלם קווין הארט.
בשנת 2022 שיחק לצדה של אוברי פלזה בסרט המותחן "אמילי הפושעת" בדמותו של יוסף; רוסי אף קיבל מועמדות על תפקידו לפרס אינדפנדנט ספיריט לשחקן המשנה הטוב ביותר.
בספטמבר 2024, רוסי לוהק לסרטו של אהרון הארווי "Come With Me" בתור כוכב הסרט ומפיק בפועל. הסרט עוסק בגבר ממעמד הפועלים שמתמודד עם בעיות בעבודתו ומשפיע עליו שדרן רדיו המשדר תכנים פרובוקטיביים.
חיים אישיים

בשנת 2014 הוא נישא למייגן מקדרמוט, ולהם שני בנים, שנולדו בשנת 2015 ובשנת 2017; הם מתגוררים באוסטין, טקסס.
באוקטובר 2012, לאחר שהוריקן סנדי פגעה בסטטן איילנד, רוסי, עם חברים ובני משפחה, הקים את סטטן סטרונג, תוכנית שיקום לאזור המוכה. סטטן סטרונג בנתה מחדש שלושה בתים עבור קורבנות ההוריקן.
רוסי הוא תומך ברווחת בעלי חיים והוא טבעוני מאז 1997. הוא השיק קמפיין עם האגודה ההומנית של ארצות הברית (אנ') כדי לשמור על כלבי רחוב. הוא הופיע במודעה של PETA שמקדמת אימוץ חיות מחמד.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | The Myersons | מונטילי |  |
| 2003 | שגעון של הישרדות | אנתוני |  |
| 2004 | Buds for Life | טדי |  |
| 2005 | בית המתים 2 | גרג ברלין |  |
| 2008 | קלוברפילד | אנטוניו |  |
| 2009 | לילות אל.איי. | ספאז |  |
| 2009 | Kill Theory | קרלוס |  |
| 2009 | Red Sands | טינו האל |  |
| 2013 | Meth Head | קרלוס |  |
| 2016 | Bad Hurt | טוד | גם מפיק |
| 2016 | כשהענף נשבר | מייק מיטשל |  |
| 2016 | אומנות הרכב (אנ') | פרנסיסקו "גוסט" אלוורז |  |
| 2019 | המשימה | דוס |  |
| 2019 | American Skin | דומיניק רייס |  |
| 2019 | נחש פעמונים | בילי |  |
| 2020 | Ghosts of War | קירק |  |
| 2021 | צבא המתים | ברט קאמינגס |  |
| 2022 | אמילי הפושעת | יוסף | מועמד פרס אינדפנדנט ספיריט לשחקן המשנה הטוב ביותר (2023) |
| 2022 | Escape the Field | טיילר |  |
| 2022 | נקמה (אנ') | רורי פאטר |  |
| 2022 | Dear Zoe | ניק דה-נונזיו |  |
| 2022 | The Devil You Know | אל אדוארדס |  |
| 2023 | Squealer | דני די. |  |
| 2024 | בידוּק (אנ') | הצופה |  |
| TBA | Site | גריסון |  |
| TBA | Salvation | ניק |  |
| TBA | Bosco | ראמוס |  |
| TBA | Come With Me |  | גם מפיק בפועל |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001, 2002 | בוסטון פאבליק | ברנדון וובר | 2 פרקים |
| 2002 | Big Shot: Confessions of a Campus Bookie | המוק | סרט טלוויזיה של FX Networks |
| 2002 | מלקולם באמצע | סטודנט | פרק: "Humilithon" |
| 2004 | NYPD Blue | פיט אמיצ'י | פרק: "Chatty Chatty Bang Bang" |
| 2004 | Medical Investigation | ג'ו וסקאז | פרק: "Coming Home" |
| 2004 | חלומות אמריקאים | בובי סנטוס | 2 פרקים |
| 2005 | צדק עיוור | אריק פיצג'רלד | פרק: "Rub a Tub Tub" |
| 2005 | ורוניקה מארס | נוריס קלייטון | פרק: "Weapons of Class Destruction" |
| 2005 | Code Breakers | דסנטיס | סרט טלוויזיה של ESPN |
| 2006 | Jane Doe: Yes, I Remember It Well | אנטוניו רואיז | סרט טלוויזיה של הולמרק |
| 2006 | ללא עקבות | קורי ויליאמס | פרק: "Odds or Evens" |
| 2006 | אבודים | סמל בוצ'לי | פרק: "One of Them" |
| 2006 | Heist | ויני מומו | 2 פרקים |
| 2006 | היחידה | מייק | פרק: "Unannounced" |
| 2006 | בונז | ניק ארנו | פרק: "The Woman in the Sand" |
| 2006 | יריחו | רנדי פייטון | 2 פרקים |
| 2007 | שארק | דני ורגאס | פרק: "Here Comes the Judge" |
| 2007 | לאס וגאס | ג'ייסון סקוט | 2 פרקים |
| 2007 | האנטומיה של גריי | סטן ג'יאמטי | 2 פרקים |
| 2008–2014 | ילדי האנרכיה | חואן קרלוס אורטיז | תפקיד ראשי (7 עונות); 90 פרקים |
| 2009 | שליחות קטלנית: יומני שרה קונור | סגן דיאז | 2 פרקים |
| 2009 | CSI: מיאמי | ג'ימי קסטיגן | פרק: "Dissolved" |
| 2010 | שקר לי | טרסלר | פרק: "Teacher and Pupils" |
| 2012 | הוואי חמש-אפס | סאל פיינטר | פרק: "Mai Ka Wa Kahiko" |
| 2012 | אלקטרז | סוני בארנט | 2 פרקים |
| 2013 | חוק וסדר: מדור מיוחד | אנריקה רודריגז | פרק: "Presumed Guilty" |
| 2016–2018 | לוק קייג' | הרנן "שיידס" אלוורז (אנ') | תפקיד ראשי (2 עונות); 23 פרקים |
| 2021 | סיפור אמיתי | ג'ין | מיני-סדרה |
| 2021–2022 | The Lower Bottoms | לני מרטלי | פודקאסט; 7 פרקים |
| 2022 | סיפורי הג'דיי | סנטור לריק | דיבוב; פרק: "Choices" |
| 2024 | הפינגווין | ד"ר ג'וליאן ראש | מיני-סדרה |
הערות שוליים

↑  http://www.gq.com/story/theo-rossi-is-finding-his-place-in-america Theo Rossi Is Finding His Place in America
1 2  Dessi Gomez, ‘The Penguin’ Star Theo Rossi Boards Aaron Harvey’s ‘Come With Me’ As Star & EP, Deadline, ‏2024-09-30 (באנגלית אמריקאית)
| --- | --- |
בקרת זהויות :  PLWABN: 9811801761005606  BIBSYS: 1606126540397  GND: 1284633209  ISNI: 0000 0004 4781 3367  LCCN: no2015041767  NLK: KAC2021Q7925  NTA: 424666219  VIAF: 315534267   WorldCat (עם VIAF): 315534267
תפיסה על-חושית

תפיסה על-חושית (בראשי תיבות: תע"ח, נקראת גם חוש שישי או מראה שני) היא תופעה על-טבעית לא מוכחת בה אנשים טוענים שהם מקבלים מידע או משפיעים על הסביבה מבלי להשתמש בחמשת החושים.
המונח אומץ על ידי הפסיכולוג ג'וזף בנקס ריין (אנ') כדי לציין יכולות נפשיות כגון אינטואיציה, טלפתיה, פסיכומטריה (אנ') וראייה על-חושית.
הקהילה המדעית דוחה את הטענות לקיומה של תפיסה על-חושית. זאת בשל היעדר בסיס ראיות מספק, היעדר תאוריה שתסביר אותה וחוסר בטכניקות ניסיוניות שיכולות לספק תוצאות חיוביות באופן אמין. מסיבות אלה תפיסה על-חושית נחשבת לפסאודו-מדע.
למרות שתפיסה על-חושית עומדת בניגוד לעקרונות מדעיים בסיסיים, משוער שכשני שלישים מהאוכלוסייה בארצות הברית מאמינים בקיומה.
סוגים

תפיסה על-חושית היא שם כולל למספר יכולות מנטליות היפותטיות הקשורות לתופעות על טבעיות. הסוגים העיקריים של תפיסה על חושית הם:
טלפתיה: העברת מחשבה מאדם אחד לאחר ללא תקשורת חושית (למשל, זיהוי סוג הקלף עליו חושב אדם אחר).
ראיה מרחוק: תפיסה של אובייקטים או אירועים ללא קלט חושי.
פרה-קוגניציה (אנ') (קדם-תודעה): תפיסה של אירוע עתידי אשר לא ניתן לצפותו (למשל, תחזית שמספר מסוים יופיע בהטלה הבאה של זוג קוביות).
רטרוקוגניציה (אנ'): היכולת לראות את העבר הרחוק
תקשור: היכולת לזמן את רוחות המתים
פסיכומטריה (אנ'): היכולת לקבל מידע על אדם או מקום בעזרת מגע בחפץ
תופעה הדומה לתפיסה על-חושית היא טלקינזיס, היכולת להשפיע על העולם הפיזי בעזרת כוח המחשבה.
היסטוריה

בשנת 1930, באוניברסיטת דיוק בצפון קרולינה, ג'וזף בנקס ריין ואשתו לואיזה אלה ריין ניהלו חקירה בנושא התפיסה העל חושית. בזמן שלואיזה ריין התרכזה ברישום ותאור מקרים של תפישה על חושית, ג'וזף ריין עבד בעיקר במעבדה והגדיר בקפידה מונחים כגון תפיסה על חושית ופאראפסיכולוגיה ותכנן ניסויים כדי לבדוק אותם. פותחה מערכת פשוטה של קלפים, אשר במקור נקראת "קלפי זנר" – כעת קרויים קלפי תע"ח. הם נושאים את הסמלים – עיגול, ריבוע, קווי גלים, צלב וכוכב: יש חמישה מכל אחד בחבילה של 25 קלפים.
בניסוי טלפתיה, "השולח" מתבונן בסדרת קלפים בעוד "המקבל" מנחש את הסמלים. כדי לנסות לשמור על ראייה רוחנית, חפיסת הקלפים מוסתרת מכולם בעוד המקבל מנחש. כדי לנסות להתבונן מראש, סדר הקלפים נקבע לאחר שהניחושים נעשים. מאוחר יותר ג'וזף ריין השתמש בקוביות בשביל לבדוק טלקינזיס.
הניסויים הפראפסיכולוגיים של ריין עוררו ביקורת מצד אנשי אקדמיה ואחרים אשר קראו תיגר על המושגים והראיות של הטוענים לקיומה של תפיסה על-חושית. מספר מחלקות פסיכולוגיות ניסו לחזור על הניסויים של ריין ללא הצלחה.
וו. ס. קוקס (1936) מאוניברסיטת פרינסטון הפיק 25,064 ניסויים עם 132 נבדקים בניסוי למשחק קלפי זנר. קוקס סיכם: "אין ראיות של תפיסה על-חושית או באדם הממוצע או של הקבוצה או בכל פרט מסוים של אותה קבוצה. הפער בין התוצאות האלה והתוצאות שהושגו בידי ריין הוא או בשל גורמים בלתי נשלטים בהליך ניסיוני או בגלל הבדל בין הנושאים". ארבע מחלקות פסיכולוגיות אחרות לא הצליחו לשכפל את התוצאות של ריין.
ב־1938 כתב הפסיכולוג ג'וסף ג'סטרוב כי רוב הראיות לתפיסה החושית שאסף ריין ופראפסיכולוגים אחרים היו אנקדוטיים, משוחדים, מפוקפקים ותוצאת "תצפית לקויה וחולשות אנושיות מוכרות". הניסויים של ריין לא זכו להכרה  כיון שגילוי על ידי דליפה חושית או רמאות יכולים להסביר את כל התוצאות שלו. לדוגמה, הצלחותיו של "המקבל" לנחש את הסמלים שבחלק האחורי של הקלפים, יכולה להתקבל על ידי פיענוח מוצלח של רמזים עדינים מדיבוריו או הבעותיו של "השולח".
בשנות ה-60 הפראפסיכולוגים הראו התעניינות ההולכת וגוברת במרכיבים הקוגניטיביים של התפיסה העל חושית, הניסיון הסובייקטיבי הכרוך בקבלת תגובות על התפיסה העל-חושית ותפקיד התפיסה בחיים הפסיכולוגיים. זה קרא להליכים ניסיוניים שלא היו מוגבלים למתודולוגיית הבחירה הכפויה של ריין. הליכים אלה כללו ניסויי טלפתיה וחלום, ואת ניסויי גזנפלד (הליך של מניעה חושית קלה).
ביסוס מדעי

מחקר מטא-אנליזה שניתח תוצאות של מעל מיליון וחצי הגרלות הגיע למסקנה שתוצאותיהן לא היו שונות מאלה שהיו מתקבלות באופן אקראי. לכן, בכל הקשור להגרלות, לא נראה שיש אנשים היכולים להשפיע עליהן בעזרת תפיסה על-חושית.
במחקר שנערך בבריטניה השתתפו קרוב ל-28,000 איש שניסו להפעיל תפיסה על-חושית ב-111,000 ניסיונות, ולהשפיע על תוצאת ההטלה של 4 מטבעות וירטואליים. לניסיונות הללו לא הייתה שום השפעה על הטלת המטבעות.
בשנת 2006 נערך מחקר מטא-אנליזה שבחן 380 מחקרים שבדקו את תופעת הפסיכוקינזיס. תופעה זו מתייחסת ליכולת להניע חפצים בעזרת כוח המחשבה, והיא מהווה סוג מסוים של טלקינזיס. במחקרים נבדקה יכולתם של אנשים להשפיע על נפילתה של קובייה או על הפקה של מספר אקראי. נמצא אפקט פסיכוקינטי קטן, במיוחד כאשר המדגמים היו קטנים. היו הבדלים קיצוניים בין התוצאות של המחקרים השונים, והחוקרים הגיעו למסקנה שייתכן שהאפקט הקטן אינו אמיתי, אלא הוא תוצאה של הטייה בפרסום. כלומר, מאמרים שמצאו אפקט פסיכו-קינטי התפרסמו ואלה שלא מצאו אפקט לא התפרסמו.
ספקנות

הקונצנזוס המדעי אינו רואה בתפיסה החריגה תופעה ממשית. הספקנים הצביעו על כך שאין תאוריה בת קיימא להסביר את המנגנון שמאחורי התפיסה העל-חושית, וכי ישנם מקרים היסטוריים שבהם התגלו פגמים בתכנון הניסויים של מחקרים על-טבעיים.
ישנן ביקורות רבות הנוגעות לניסויים הקשורים לתפיסה חוץ-חושית, במיוחד סביב פגמים מתודולוגיים. פגמים אלה אינם ייחודיים לסוג ניסיון יחיד, הם פוגעים באמינות המחקרים של התפיסה העל-חושית. רבים מן הפגמים שנראו בניסוי כרטיסי זנר מופיעים גם בניסוי גנזפלד.
ראשית הוא אפקט חבילת הקלפים, המתאר שגיאה המתרחשת בחקר התפיסה העל-חושית. משוב המתקבל מתוך סדרת ניסויים שבהם נעשה שימוש ברצף "סגור" של מטרת התפיסה העל-חושית מפר את תנאי העצמאות המשמש ברוב המחקרים הסטטיסטיים הסטנדרטיים. תשובות מרובות למטרה יחידה לא ניתנות להערכה באמצעות מבחנים סטטיסטיים המבוססים על הנחה של משובים עצמאיים. זה מגדיל את הסבירות של ספירת קלפים וכן מגדיל את הסיכויים של נושא המחקר לנחש נכון מבלי להשתמש בתפיסה. ליקוי מתודולוגי נוסף כולל רמזים באמצעות דליפה חושית. לדוגמה, כאשר הנושא מקבל רמז חזותי. זה יכול להיות השתקפות של הכרטיס במשקפיים של מחזיק הקלפים. במקרה זה, נושא המחקר יכול לנחש את הקלף המופיע בהשתקפות ולא כתוצאה מתפיסה על-חושית. לבסוף, בעיות שפוגמות באקראיות המבדק יכולות להעלות סיכויים לניחושים מוצלחים לדוגמה: שיטות ערבוב של קלפים המאפשרות חיזוי קל של תוצאות, קלפים מסומנים או מניפולציה של הקלפים. התוצאות של מטא-אנליזה מצאו שכאשר טעויות אלה תוקנו ונלקחו בחשבון, עדיין לא הייתה השפעה משמעותית של התפיסה העל-חושית. ברבים מן המחקרים נראה שיש התרחשות על חושית אך ריבוי המשתנים והאפשרות לטעויות מתודולוגיות רבות במחקר עדיין מותירות מקום לספק.
מאפייני המאמינים

נראה שאנשים המאמינים בתפיסה על-חושית לא מעריכים נכון את הסיכויים האובייקטיביים להתרחשות של תופעה. בהשוואה למי שלא מאמינים בתפיסה על-חושית, המאמינים נוטים להעריך את הסיכויים האובייקטיביים כנמוכים יותר. הם נוטים גם לחשוב שיש להם שליטה על חלק מהביצועים המקריים שלהם. קיימים הבדלים נוירו-פסיכולוגיים בין המאמינים בתפיסה על-חושית לבין אלה שלא. המאמינים מייחסים משמעות לאירועים מקריים ומפעילים באופן שונה אזורים סמנטיים-אסוציאטיביים באונה הימנית.
יש כמה מנגנונים פסיכולוגיים הגורמים לאנשים להאמין בתפיסה על-חושית. אלה כוללים את הנטייה לחפש דפוסים בסדרות מקריות ואת הטיית האישוש.
בתרבות

התפיסה העל-חושית משמשת פעמים רבות כחלק מכוחות העל של דמויות שונות, בסדרות טלוויזיה וקומיקס (כגון "חוש העכביש" של ספיידרמן, המתריע על סכנה).
ראו גם

טלפתיה
העין השלישית
אוקולטיזם (אוֹקוּלְטִיזְם – תורת הנסתר)
ראיה מרחוק
הערות שוליים

1 2 3 4  Isobel Whitcomb published, What is ESP?, livescience.com, ‏2021-08-30 (באנגלית)
↑  ESP: What can science say? - Understanding Science, ‏2022-04-18 (באנגלית אמריקאית)
1 2  What Is ESP? How ESP Works, HowStuffWorks, ‏1970-01-01 (באנגלית אמריקאית)
↑  Julie Milton, Richard Wiseman, A meta‐analysis of mass‐media tests of extrasensory perception, British Journal of Psychology 90, 1999-05, עמ' 235–240 doi: 10.1348/000712699161378
↑  Richard Wiseman, Emma Greening, The Mind Machine: A mass participation experiment into the possible existence of extra‐sensory perception, British Journal of Psychology 93, 2002-11, עמ' 487–499 doi: 10.1348/000712602761381367
↑  Holger Bösch, Fiona Steinkamp, Emil Boller, Examining psychokinesis: The interaction of human intention with random number generators--A meta-analysis., Psychological Bulletin 132, 2006, עמ' 497–523 doi: 10.1037/0033-2909.132.4.497
↑  Cogan Robert, Critical Thinking: Step by Step, University Press of America, 1998, עמ' 227
↑  Peter Brugger, Marianne Regard, Theodor Landis, Belief in Extrasensory Perception and Illusory Control: A Replication, The Journal of Psychology 125, 1991-07, עמ' 501–502 doi: 10.1080/00223980.1991.10543314
↑  Brugger, Peter; Taylor, K.I., ESP: Extrasensory Perception or Effect of Subjective Probability?, Journal of Consciousness Studies 10, 2003, עמ' 221-246
| --- | --- |
בקרת זהויות :  NLI: 987007562801405171  BnF: cb119330695 (data)  GND: 4003869-5  LCCN: sh85046587  NKC: ph122878 
פירס וריין מתנסים בקלפי זנר, שנת 1934
קלפי זנר (אנ')
אליסון ברי

| --- | --- |

ברי בכנס קומיק-קון, 2010
 לידה:  29 בדצמבר 1982 (בת 42) ארצות הברית הוליווד, קליפורניה, ארצות הברית
 שם לידה:  Alison Brie Schermerhorn 
 סוגה מועדפת:  קומדיית מצבים, דרמה קומית
 מדינה:  ארצות הברית 
 תקופת הפעילות:  מ-2004 
 מקום לימודים:  בית הספר לאמנות קליפורניה (2005)  הקונסרבטוריון המלכותי של סקוטלנד  תיכון סאות' פסדנה 
 בן או בת זוג:  דייב פרנקו (13 במרץ 2017–?) 
 פרסים והוקרה:  פרס גילדת שחקני המסך למשחק מצוין לאנסמבל שחקנים בסדרת דרמה (2009) 
 פרופיל ב-IMDb
 
ברי בפסטיבל הקולנוע של לוס אנג'לס, 2009
אליסון ברי סקרמרהורן (באנגלית: Alison Brie Schermerhorn; נולדה ב-29 בדצמבר 1982) היא שחקנית קולנוע וטלוויזיה, תסריטאית ומפיקה אמריקאית-יהודייה. נודעת בעיקר בזכות תפקידיה בסדרות "מד מן", "קומיוניטי", ו-"GLOW", שעל האחרונה קיבלה שתי מועמדויות לפרס גלובוס הזהב לשחקנית הטובה ביותר בסדרה קומית, וגם מוכרת בשל כיכובה בסרטי הקומדיה "לשכב עם אחרים", ו"המדריך לסינגלס".
ביוגרפיה

אליסון ברי סקרמרהורן נולדה בהוליווד, לוס אנג'לס, קליפורניה שבארצות הברית. אביה צ'ארלס טרי סקרמרהורן הוא ממשפחה קתולית ממוצא הולנדי ובריטי. אמה ג'ואן ברנר היא יהודייה ממוצא אשכנזי. ברי סיפרה שבצעירותה לאחר גירושי הוריה, אביה היה לוקח אותה לפעמים איתו לכנסייה משולבת של נצרות-הינדו, אולם אמה "תמיד וידאה שתזכור שהיא יהודייה". בנערותה הופיעה על במות במרכזים קהילתיים ליהודים.
ב-2005 סיימה תואר ראשון בתיאטרון מהאוניברסיטה לאמנויות CalArts(אנ') שבקליפורניה. היא גם למדה בקונסרבטוריון המלכותי של סקוטלנד שבגלאגזו.
בתקווה להפוך לשחקנית טלוויזיה, ברי החלה לעבוד בתור ליצנית במסיבות יום הולדת והופיעה בתיאטראות בקליפורניה.
קריירה

בשנת 2004, הופיעה ברי לראשונה בסרט הקצר "Stolen Poem". בשנת 2006, הופיעה לראשונה בטלוויזיה בפרק בסדרה "האנה מונטנה" בה שיחקה את נינה, ספרית טירונית. בשנים 2007–2015 שיחקה בסדרת הדרמה התקופתית "מד מן" מבית AMC, בתור טרודי קמפבל. בשנת 2008, היא כיכבה בסדרת האינטרנט "האליבי שלי". בשנים 2015-2009, שיחקה את אנני אדיסון בקומדיית המצבים "קומיוניטי". בשנת 2010 שיחקה בסרט "Montana Amazon" ("‏The Misadventures of the Dunderheads").
ב-2011, היא שיחקה בסרט האימה "צעקה 4" והתארחה בפרק בסדרה "רובוט צ'יקן".
בשנת 2012, היא שיחקה בסרט "עד החתונה זה יעבור". בנוסף, דיבבה את דמותה של לינדזי בסדרת האנימציה "אבא אמריקאי".
בשנת 2013 שיחקה בדרמת הנעורים זוכת הפרסים "מלכי הקיץ" של הבמאי ג'ורדן ווגט-רוברטס.
בשנת 2014, היא דיבבה את דמותה של הנסיכה יוני-קיטי בסרט האנימציה "סרט לגו".
בשנת 2015, היא שיחקה בסרט הקומדיה "נראה אותך אסיר", בתור ארוסתו של ג'יימס קינג (ויל פרל). בנוסף, בשנה זו כיכבה בסרט הקומדיה הרומנטית "לשכב עם אחרים", לצד ג'ייסון סודייקיס.
בשנת 2016 שיחקה בסרט הקומדיה "המדריך לסינגלס" לצדן של רבל וילסון, דקוטה ג'ונסון, ולזלי מאן. בנוסף בשנה זו, החלה לדבב בסדרת האנימציה "בוג'ק הורסמן" מבית נטפליקס. בנוסף ב-2016, שיחקה בסרט הדרמה "גיבור אמריקאי" לצד ג'רארד באטלר וגרטשן מול. באותה שנה שיחקה גם בדרמה הקומית-ביוגרפית "חי בסרט", שביים, הפיק ושיחק בו בתפקיד ראשי ג'יימס פרנקו. הסרט מבוסס על ספר באותו שם מאת גרג ססטרו המתאר את הפקת סרט הקאלט "החדר".
בשנת 2017 שיחקה בתפקיד הראשי בסדרת הדרמה הקומית מבית נטפליקס "GLOW" בתפקיד רות' וילדר, שחקנית מובטלת בשנות ה-80, שבצעד נואש הופכת למתאבקת מקצועית. על תפקיד זה הייתה מועמדת ב-2018 וב-2019 לפרס גלובוס הזהב לשחקנית הטובה ביותר בסדרה קומית.
בשנת 2018 הופיעה בקליפ השיר "Colors" של בק.
בשנת 2019 דיבבה שוב את הנסיכה יוני-קיטי בסרט האנימציה "סרט לגו 2", ונתנה את קולה גם בדיבוב הפנטזיה הרומנטית "ילדת מזג האוויר".
בשנת 2020 כיכבה ברי בסרט מותחן דרמה עטור שבחים "צעירה מבטיחה" אותו ביימה אמרלד פנל. כמו כן, כתבה, הפיקה וכיכבה בסרט הדרמה "דוהרת" של נטפליקס בתפקיד שרה. את הסרט ביים ג'ף באנה. באותה שנה כיכבה לצד דן סטיבנס בסרט האימה "יחידת נופש" (אנ'), שביים בעלה, דייב פרנקו. בנוסף שיחקה את סלואן בקומדייה הרומנטית "עונת השמחות" שבוים על ידי קליאה דובאל.
בשנת 2021 השתתפה בתפקיד אורח בעונה החמישית של הסדרה ריק ומורטי, בדיבוב הדמות פלנטינה. בנוסף, השתתפה בתפקיד דיבוב בסרט הקצר ״התאומים״ של סדרת הסרטים מלחמת הכוכבים: חזיונות.
בשנת 2022 השתתפה בסדרה "Roar" (אנ') שהושקה בשירות אפל TV פלוס.
קריירה > דירוגים והכרה

ב-2010 דורגה במקום ה-99 ברשימת "100 הלוהטות לשנת 2010" של מגזין "MAXIM", וב-2011 היא דורגה במקום ה-49 של אותה רשימה.
ב-2013 דורגה על ידי קוראי מגזין "FHM" בגרסתו הבריטית, במקום ה-57 כ"אשה הסקסית בעולם".
ב-2014 דורגה על ידי גולשי אתר AskMen במקום השני כ"אשה הנחשקת ביותר".
חיים אישיים

בשנת 2012 התחילה לצאת עם השחקן האמריקאי-יהודי דייב פרנקו אותו פגשה במסיבת מרדי גרא בניו אורלינס. ב-25 באוגוסט 2015 השניים התארסו, וב-12 במרץ 2017 נישאו. בראיון ב-2017 ללארי קינג סיפרה כי היא ופרנקו אינם מעוניינים להביא ילדים לעולם.
גיסה הוא השחקן ג'יימס פרנקו.
פילמוגרפיה

| שנה | סרט | תפקיד | הערות |
| --- | --- | --- | --- |
| 2007 | Born | מרי אליזבת' מרטינו |  |
| 2007 | Dickie Smalls: From Shame to Fame | מיה |  |
| 2008 | פאראסומניה | דארסי |  |
| 2008 | הטיוח | גרייס |  |
| 2010 | קסם הפטל | מיס בראדלי |  |
| 2011 | צעקה 4 | רבקה וולטרס |  |
| 2012 | לשמור את התאריך | בת' |  |
| 2012 | עד החתונה זה יעבור | סוזי ברנס |  |
| 2012 | The Misadventures of the Dunderheads | אלה דנדרהאד |  |
| 2013 | מלכי הקיץ | הת'ר טוי |  |
| 2014 | סרט לגו | הנסיכה יוני-קיטי | דיבוב |
| 2014 | משלחת חיפוש | אליזבת' |  |
| 2015 | לשכב עם אחרים | איילין "לייני" דלטון |  |
| 2015 | נראה אותך אסיר | אליסה בארו |  |
| 2015 | אין זר מהאהבה | לוסי שרינגטון |  |
| 2016 | ג'ושי | רייצ'ל |  |
| 2016 | המדריך לסינגלס | לוסי |  |
| 2016 | לך תעבוד | טניה סאלרס |  |
| 2016 | גיבור אמריקאי (A Family Man) | לין ווגל |  |
| 2017 | השעות הקטנות | האחות אלסנדרה |  |
| 2017 | חי בסרט | אמבר |  |
| 2017 | העיתון | להלי ויימות' |  |
| 2019 | ילדת מזג האוויר | נאטומי סוגה | דיבוב |
| 2019 | סרט לגו 2: החלק השני | הנסיכה יוני-קיטי | דיבוב |
| 2020 | צעירה מבטיחה | מדיסון מקפי |  |
| 2020 | דוהרת | שרה | גם תסריטאית ומפיקה |
| 2020 | יחידת נופש | מישל |  |
| 2020 | עונת השמחות | סלואן קלדוול |  |
| 2022 | סיבוב בפירנצה | אמבר | גם תסריטאית ומפיקה |
| 2023 | מישהו שפעם הכרתי | אלי | גם תסריטאית ומפיקה בפועל |
| 2023 | עצמאי בשטח | קלייר ולינגטון |  |
| 2025 | Together | מילי | גם מפיקה |
| TBA | קומיוניטי: הסרט | אנני אדיסון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | האנה מונטנה | נינה | פרק: "It's My Party and I'll Lie if I Want To" |
| 2015–2007 | מד מן | טרודי קפמבל | תפקיד חוזר; 36 פרקים |
| 2008 | The Deadliest Lesson | אמבר | סרט טלוויזיה של Lifetime |
| 2009–2008 | האליבי שלי | רבקה פולר | סדרת רשת; 14 פרקים |
| 2015–2009 | קומיוניטי | אנני אדיסון | תפקיד ראשי; (6 עונות); 110 פרקים |
| 2011 | רובוט צ'יקן | מרתה סטיוארט | דיבוב; פרק: "The Godfather of the Bride 2" |
| 2012 | NTSF:SD:SUV:: | ג'ואני | פרק: "Sabbath-tage" |
| 2012 | אבא אמריקאי | לינדזי | דיבוב; פרק: "Adventures in Hayleysitting" |
| 2013 | High School USA! | גברת טמפל | דיבוב; פרק: "Choices" |
| 2013 | Axe Cop | בחורה יפה | דיבוב; פרק: "The Dumb List" |
| 2014 | Comedy Bang! Bang! | עצמה | פרק: "Alison Brie Wears a Black Mesh Top & Mini-Skirt" |
| 2020–2014 | בוג'ק הורסמן | דיאן נוין / דמויות שונות | דיבוב; 77 פרקים |
| 2016 | מורים | לורן לארק | פרק: "Pilot"; גם מפיקה בפועל |
| 2016 | דוקטור ת'ורן | מרתה דאנסטאבל | 3 פרקים |
| 2017 | ד"ר קן | עצמה | פרק: "Ken's Big Audition" |
| 2019–2017 | GLOW | רות וילדר | תפקיד ראשי; (3 עונות); 30 פרקים גם במאית הפרק: "Hollywood Homecoming" |
| 2019 | היסטוריה שתויה | תיאה ספייר | פרק: "Love" |
| 2021 | ריק ומורטי | פלנטינה | דיבוב; פרק: "A Rickconvenient Mort" |
| 2021 | Star Wars: Visions | אם | דיבוב; פרק: "The Twins" |
| 2021 | Cinema Toast | ג'יין | דיבוב; פרק: "Familiesgiving" |
| 2022 | שאגה | רבקה מוס | פרק: "The Woman Who Solved Her Own Murder" |
| 2023 | מון גירל ושדינוזאור | אליסון דילון / אפטרשוק | דיבוב; פרק: "Moon Girl Landing" |
| 2021 | תפוחים לעולם לא נופלים (אנ') | איימי דלאני | מיני־סדרה |
| 2021 | קרפופוליס (אנ') | טינה | דיבוב; פרק: "Ice Week" |
הערות שוליים

↑  Banin, Jana (9 במאי 2013). "Alison Brie on her very Jewish mother". Jewish Telegraphic Agency. נבדק ב-1 ביוני 2013. {{cite web}}:  (עזרה)
↑  "DP/30 Emmywatch: Community/Mad Men, actor Alison Brie". Emmywatch.
↑  "Alison Brie and Donald Glover of 'Community'". PopMatters.com. 17 בנובמבר 2009. ארכיון מ-20 בנובמבר 2009. נבדק ב-17 בנובמבר 2009. {{cite web}}:  (עזרה)
| --- | --- |
בקרת זהויות :  NLI: 987007404202205171  BNE: XX4963944  BnF: cb16976677p (data)  GND: 1117166864  ISNI: 0000 0001 1838 0118  LCCN: no2011164114  MusicBrainz: 552e2aff-83b9-491c-b0cd-eb423f3f8e8e  NKC: xx0205110  VIAF: 169466805   WorldCat (עם VIAF): 169466805